**Կազմված է** «\_\_\_» \_\_\_\_\_\_\_\_\_\_\_ 2022 թ.

**Բաղկացած է \_\_\_\_\_\_\_\_ էջից։**

**Տպագրված է ընդամենը**

 **3 օրինակից։**

**Օրինակ N**

ՀԱՍՏԱՏՎԱԾ Է՝ Հայաստանի Հանրապետության

Գեղարքունիքի մարզի Մարտունի համայնքի ավագանու 2022 թվականի հունիսի 24-ի N117-Ա որոշմամբ

Համայնքի ղեկավար՝

———————— Հ․ Հովեյան

ԳՐԱՆՑՎԱԾ Է՝

 Հայաստանի Հանրապետության

իրավաբանական անձանց պետական

ռեգիստրի գործակալության կողմից

«\_\_\_\_\_» \_\_\_\_\_\_\_\_\_\_\_ 2022 թ.

Գրանցման համար՝\_\_\_\_\_\_\_\_\_\_\_\_\_\_\_\_\_\_\_\_\_

ՀՎՀՀ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

«\_\_\_\_\_» \_\_\_\_\_\_\_\_\_\_\_ 2022 թ.

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳԵՂԱՐՔՈՒՆԻՔԻ ՄԱՐԶԻ**

**«ՄԱՐՏՈՒՆՈՒ ՀԱՄԱՅՆՔԻ ԹԻՎ 1 ԿՈՄՈՒՆԱԼ**

 **ՍՊԱՍԱՐԿՈՒՄ ԵՎ ԲԱՐԵԿԱՐԳՈՒՄ»**

**ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅԱՆ**

ԿԱՆՈՆԱԴՐՈՒԹՅՈՒՆ

**2022 թ․**

**1. ԸՆԴՀԱՆՈՒՐ ԴՐՈՒՅԹՆԵՐ**

1.1 ՀՀ Գեղարքունիքի մարզի Մարտունի համայնքի թիվ 1 կոմունալ սպասարկում և բարեկարգում համայնքային ոչ առևտրային կազմակերպությունը (այսուհետ՝ Կազմակերպություն) համարվում է շահույթ ստանալու նպատակ չհետապնդող, իրավաբանական անձի կարգավիճակ ունեցող ոչ առևտրային կազմակերպություն։ Կազմակերպությունը հանդիսանում է Մարտունու քաղաքային համայնքի կոմունալ սպասարկում և բարեկարգում համայնքային ոչ առևտրային կազմակերպության (գրանցման համար՝ 76.215.56665) իրավահաջորդը:

Կազմակերպության հիմնադիրը Հայաստանի Հանրապետության Գեղարքունիքի մարզի Մարտունի համայնքն է (այսուհետ՝ Հիմնադիր), որի անունից հանդես է գալիս Հայաստանի Հանրապետության Գեղարքունիքի մարզի Մարտունի համայնքի ղեկավարը։

Կազմակերպությունը ստեղծվել է Հայաստանի Հանրապետության Գեղարքունիքի մարզի Մարտունի համայնքի ավագանու ------------------------20 թ. թիվ----- որոշման համաձայն։

1.2 Կազմակերպության իրավունակությունը ծագում է նրա ստեղծման (պետական գրանցման) և դադարում է լուծարման ավարտի (լուծարման պետական գրանցման) պահից։

1.3 Կազմակերպությունն ունի Հայաստանի Հանրապետության զինանշանի պատկերը և իր անվանումը (հայերեն, ռուսերեն և անգլերեն գրառումներով), ինչպես նաև Հայաստանի Հանրապետության կառավարության կողմից սահմանված այլ վավերապայմաններ պարունակող կլոր կնիք, դրոշմներ և ձևաթղթեր, ինչպես նաև խորհրդանիշ, օրենքով սահմանված կարգով գրանցված ապրանքային, առևտրային և այլ նշաններ ու անհատակացնող այլ միջոցներ։

1.4 Կազմակերպությունն իր գործունեության ընթացքում ղեկավարվում է Հայաստանի Հանրապետության քաղաքացիական օրենսգրքով (այսուհետ՝ Օրենսգիրք), Պետական ոչ առևտրային կազմակերպությունների մասին Հայաստանի Հանրապետության օրենքով (այսուհետ՝ Օրենք), Հայաստանի Հանրապետության իրավական այլ ակտերով և սյուն կանոնադրությամբ։

1.5 Կազմակերպությունն իր պարտավորությունների համար պատասխանատու է իրեն պատկանող ամբողջ գույքով։

Կազմակերպությունը պատասխանատվություն չի կրում հիմնադրի պարտավորությունների համար։

1.6 Հայաստանի Հանրապետությունը և Մարտունի համայնքը պատասխանատվություն չեն կրում Կազմակերպության պարտավորությունների համար։ Կազմակերպությունն իր հերթին պատասխանատվություն չի կրում Հայաստանի Հանրապետության համայնքների պարտավորությունների համար։

1.7 Կազմակերպության անվանումն է՝ հայերեն լրիվ Մարտունու համայնքի թիվ 1 կոմունալ սպասարկում և բարեկարգում համայնքային ոչ առևտրային կազմակերպություն, կրճատ՝ Մարտունու համայնքի թրվ 1 կոմունալ սպասարկում և բարեկարգում ՀՈԱԿ։

1.8 Կազմակերպության գտնվելու վայրը, փոստային հասցեն է՝ 1401, ՀՀ Գեղարքունիքի մարզ, ք. Մարտունի Շահումյան 2-րդ փողոց։

**2. ԿԱԶՄԱԿԵՐՊՈՒԹՅԱՆ ԳՈՐԾՈՒՆԵՈՒԹՅԱՆ ԱՌԱՐԿԱՆ ԵՎ ՆՊԱՏԱԿԸ**

2․1 Կազմակերպության նպատակն է ստեղծել բոլոր անհրաժեշտ պայմաններ Հայաստանի Հանրապետության Գեղարքունիքի մարզի Մարտունի համայնքի Երանոս, Վարդաձոր, Ձորագյուղ, Ծովասար, Ծակքար, Լիճք, Ն․ Գետաշեն, Վ․ Գետաշեն, Գեղհովիտ, Լեռնակերտ, Մադինա բնակավայրերի և Մարտունի քաղաքի բնակչության կենսաապահովմանն ուղղված ծառայությունների սպասարկմանը, բնակավայրի տարածքի բարեկարգ ու մաքուր վիճակի պահպանմանը, ինչպես նաև համայնքի սոցիալ-տնտեսական ու կոմունալ խնդիրներին առնչվող հասարակական ընդհանուր միջոցառումների կազմակերպման համար:

2․2 Կազմակերպությունը գործում է ի շահ անհատի, հասարակության և պետության:

2․3 Կազմակերպությունը հիմնվում է ժողովրդավարության, մարդասիրության, հանրամատչելիության և համամարդկային արժեքների զուգորդման, անձի ազատ զարգացման, ինքնավարության և աշխարհիկ բնույթի սկզբունքների վրա:

2․4 Կազմակերպությունն իր գործունեությունը իրականացնում է հիմնադրի կողմից հաստատված ծախսերի նախահաշվին համապատասխան, որը կազմվում է յուրաքանչյուր տարվա համար և հաստատվում է ավագանու կողմից:

2․5 Հաստատված նախահաշիվը տարվա ընթացքում կարող է փոփոխվել միայն հիմնադրի կողմից` ավագանու հաստատմամբ:

2․6 Կազմակերպությունն իր վրա դրված խնդիրները լուծում է հիմնադրի կողմից և սույն կանոնադրությամբ իրեն վերապահված իրավասությունների շրջանակներում:

2․7 Կազմակերպությունն իր գործունեությունը կարող է իրականացնել միայն հիմնադրի որոշմամբ նախատեսված հետևյալ գործունեության բնագավառներում.

1) Ջրամատակարարում

* խմելու ջրագծերի ներքին ցանցի ընթացիկ նորոգում, պահպանում, արդիականացում և ջրահեռացում,
* խմելու ջրի արտադրական հսկողության իրականացում,
* խմելու ջրի մանրէազերծման (քլորացման) աշխատանքների իրականացում,
* խմելու ջրամատակարարման համակարգի գլխամասային կառույցների սպասարկման աշխատանքներ (հերմետիկության, պահակային ծառայության, լուսավորության ապահովում),
* խմելու ջրի նպատակային օգտագործման և հսկողության աշխատանքների կատարում, վարձավճարների գանձում։

2) Շրջակա միջավայրի պաշտպանություն

* կանաչապատման, բարեկարգման,
* սանմաքրման աշխատանքներ,
* աղբահանում և վարձավճարների գանձում,
* կեղտաջրերի հեռացում,
* շրջակա միջավայրի աղտոտման դեմ պայքար և հսկողություն։

3) Ճանապարհային տրանսպորտ

* ներհամայնքային ճանապարհների ձյան մաքրում,
* ներհամայնքային ճանապարհների ընթացիկ նորոգում,
* դաշտամիջյան ճանապարհների ընթացիկ նորոգում,

4) Ընդհանուր բնույթի հանրային ծառայություններ (այլ դասերին չպատկանող)

* հուղարկավորությունների կազմակերպում` գերեզմանատեղերի տրամադրում և հաշվառում, գերեզմանատների պահպանում և շահագործում,
* գերեզմանատների ցանկապատի ընթացիկ նորոգում և ցաnկապատի կառուցում,

5) Ոռոգում

* համայնքի սեփականություն հանդիսացող ոռոգման ներքին և արտաքին առուների ընթացիկ նորոգում և պահպանում,

6) Փողոցների լուսավորության ցանցի ընթացիկ նորոգում

7) Կոմունալ բնույթի այլ ծառայությունների մատուցում:

2.8 Լիցենզավորման ենթակա գործունեության տեսակներով կարող է զբաղվել միայն լիցենզիայի առկայության դեպքում:

2.9 Կազմակերպության գործունեության ընթացքում առաջացած ֆինանսական ազատ միջոցները օգտագործվում են նրա կանոնադրությամբ նախատեսված նպատակների իրականացման համար: Ֆինանսական ազատ միջոցների օգտագործման կարգը սահմանում է հիմնադիրը:

* Կանաչապատման, բարեկարգման, աղբահանության և սանմաքրման աշխատանքների,
* Աբոնետային վճարների գանձման կազմակերպում,
* Թափառող շների ստերջացման գործընթացի ապահովում,
* Լուսավորության ցանցի պահպանում և շահագործում։

2.3 Իր առջև դրված խնդիրների արդյունավետ իրականացման համար Կազմակերպությունը՝

* Իր կողմից կնքված պայմանագրերի և համաձայնագրերի հիման վրա իրականացնում է երկկողմանի ու բազմակողմանի կապեր հանրապետության և օտարերկրյա կազմակերպությունների, հիմնադրամների, այլ կազմակերպությունների, իրավաբանական և ֆիզիկական անձանց հետ,
* Պայմանագրային հիմունքներով ներգրավում է այլ կազմակերպություններ կամ անհատներ,
* Կատարում է տարատեսակ աշխատանքներ կադրերի պատրաստման, մասնագետների փոխանակման, մշակութային-լուսավորչական և այլ բնագավառներում,
* Իրականացնում է հրատարակչական գործունեություն։

2.4 Կազմակերպությունը կարող է իրականացնել միայն օրենքով կամ հիմնադրամի որոշմամբ ուղղակիորեն նախատեսված գործունեության տեսակներ։

Օրենքով սահմանված գործունեության առանձին տեսակներով Կազմակերպությունը կարող է զբաղվել միայն լիցենզիայի առկայության դեպքում՝ լիցենզիա ստանալու պահից կամ նրանում նշված ժամկետում։ Եթե լիցենզիայի հատկացման պայմաններում նախատեսված է, որ Կազմակերպությունը բացի լիցենզավորվող գործունեությունից այլ գործունեությամբ զբաղվել չի կարող կամ սահմանափակումներ են դրվում գործունեության առանձին տեսակներով զբաղվելու վրա, ապա Կազմակերպությունը լիցենզիայի գործունեության ժամկետում իրավունք չունի զբաղվել այլ գործունեությամբ, բացառությամբ լիցենզիայով նախատեսվածների կամ այն գործունեություններով, որոնց մասին նշված է լիցենզիայի շուրջ։

3. **ԿԱԶՄԱԿԵՐՊՈՒԹՅԱՆ ԻՐԱՎԱԿԱՆ ԿԱՐԳԱՎԻՃԱԿԸ, ԻՐԱՎՈՒՆՔՆԵՐՆ ՈՒ ՊԱՐՏԱԿԱՆՈՒԹՅՈՒՆՆԵՐԸ**

3.1 Պետական գրանցման պահից Կազմակերպությունը ձեռք է բերում իրավաբանական անձի կարգավիճակ։

Կազմակերպությունը որպես սեփականություն կարող է ունենալ առանձնացված գույք և իր պարտավորությունների համար պատասխանատու է այդ գույքով , կարող է իր անունից կնքել պայմանագրեր, ձեռք բերել ու իրականացնել գույքային, և անձնական ոչ գույքային իրավունքներ, կրել պարտականություններ, դատարանում հանդես գալ որպես հայցոր կամ պատասխանող։

Կազմակերպությունն իրավունք ունի ինքնուրույն հաշվեկշիռ, Հայաստանի Հանրապետության և (կամ) օտարերկրյա բամկերում՝ հաշվարկային բանկային հաշիվներ (ինչպես Հայաստանի Հանրապետության դրամով, այնպես էլ տարադրամով)։

3.2 Կազմակերպությունը կարող է լինել այլ կազմակերպության հիմնադիր (մասնակից) միայն հիմնադիր որոշմամբ։

3.3 Կազմակերպությունն իրավունք ունի ստեղծել (հիմնադրի որոշմամբ) առանձնացված ստորաբաժանումներ (մասնաճյուղեր և ներկայացուցչություններ), ինչպես Հայաստանի Հանրապետության, այնպես էլ այլ պետությունների տարածքում։

Կառավարչական, սոցիալ-մշակութային, կրթական կամ ոչ առևտրային բնույթի այլ գործունեություն իրականացնելու համար Կազմակերպությունը կարող է ստեղծել հիմնարկներ (հիմնադրի որոշմամբ)։

Օտարերկրյա պետություններում առանձնացված ստորաբաժանումների ստեղծումն իրականացվում է տվյալ երկրի օրենքներին համապատասխան, եթե Հայաստանի Հանրապետության միջազգային պայմանագրերով այլ բան նախատեսված չէ։

Կազմակերպության առանձնացված ստորաբաժանումները և հիմնարկները իրավաբանական անձինք չեն և գործում են Կազմակերպության լիազորագրերի հիման վրա։

3.4 Կազմակերպությունն իրավունք ունի.

* Հայաստանի Հանրապետության օրենսդրությամբ չարգելված ցանկացած ձևերով ձեռք բերել գույք, այդ թվում՝ արժեթղթեր, տիրապետել, օգտագործել ու տնօրինել դրանք և դրանցից ստացված եկամուտը կամ այլ օգտակար արդյունքը,
* Ինքնուրույն կազմավորել իր ֆինանսական ռեսուրսները, այդ թվում փոխառու միջոցների ներգրավմամբ, Հայաստանի Հանրապետությունում և այլ պետություններում ստանալ բանկային և առևտրային վարկեր, այդ թվում արտարժույթով, օրենսդրությամբ սահմանված կարգով իր անունից թողարկել և տարածել արժեթղթեր,
* Հիմնադրի որոշումների կամ սույն կանոնադրությանը համապատասխան իր հայեցողությամբ տիրապետել, տնօրինել և օգտագործել սեփականության իրավունքով իրեն պատկանող գույքը, մեկ տարուց ոչ ավելի ժամկետով իրեն ամրացված գույքը հիմնադրի անունից հանձնել վարձակալության,
* Օտարել, վարձակալության տա, փոխանակել, օրենսդրությամբ չարգելված այլ ձևերով փոխանցել գույքային իրավունքներ, լինել գրավառու կամ գրավատու,
* Օրենսդրությամբ սահմանված կարգով արտահանել և ներմուծել գույքի օբյեկտներ, արտադրված, գնված և այլ օրինական ձևով ստացված արտադրանք, ծառայություններ մատուցել և աշխատանքներ կատարել օտարերկրյա իրավաբանական անձ և (կամ) ձեռնարկությունների, կազմակերպությունների և քաղաքացիներ համար, օգտվել նրանց կատարած աշխատանքներից և մատուցած ծառայություններից, այլ պետություններում նրանց օրենսդրությանը համապատասխան իրականացնել ներդրումներ, ստեղծել իր իրավաբանական անձինք և (կամ) ձեռնարկությունների,
* Օգտվել օրենսդրությամբ և սույն կանոնադրությամբ սահմանված այլ իրավունքներից։

3.5 Կազմակերպությունն իրավունք չունի իրեն ամրացված գույքը կամ դրա նկատմամբ իր իրավունքները օտարել, գրավ դնել, կամ հանձնել վարձակալությամբ։

3.6 Կազմակերպությունը պարտավոր է.

* Օրենսդրությամբ կամ այլ իրավական ակտերով սահմանված կարգով իրականացնել հաշվապահական հաշվառում և ներկայացնել վիճակագրական հաշվետվություն,
* Աշխատանքային պայմանագրեր կնքել Կազմակերպության աշխատակիցների հետ,
* Պատասխանատվություն կրել և փոխհատուցել իր կողմից հասցրած վնասը կնքած պայմանագրերը չկատարելու կամ ոչ պատշաճ կատարելու, այլ անձանց սեփականության իրավունքը խախտելու համար,
* Աղբահանության վարձը ՀՀ օրենսդրության համապատասխան չգանձելու համար,
* Օրենսդրությամբ սահմանված կարգով հայտարարել կազմակերպության սնանյացման մասին այն դեպքում, երբ հնարավոր չէ բավարարել պարտատերերի օրինական գույքային պահանջները, հրապարակել իր տարեկան հաշվետվությունը,
* Ապահովել Կազմակերպության փաստաթղթերի (Կազմակերպության կանոնադրության, գույքի նկատմամբ գույքային իրավունքները հաստատող փաստաթղթերի, Կազմակերպության ներքին փաստաթղթերի, առանձնացավծ ստորաբաժանումների ու հիմնարկների կանոնադրությունների, տարեկան հաշվետվությունների, հաշվապահական հաշվառման փաստաթղթերի, տնօրենի հրամանների, հրահանգների ու կարգադրությունների, Հայաստանի Հանրապետությոն օրենքներով և այլ իրավական ակտերովնախատեսված այլ փաստաթղթերի) պահպանումը,
* Կրել օրենսդրությամբ և սույն կանոնադրությամբ սահմանված այլ պարտավորություններ։

**4. ԿԱԶՄԱԿԵՐՊՈՒԹՅԱՆ ՀԻՄՆԱԴԻՐԸ**

4.1 Կազմակերպության հիմնադիրն ունի Կազմակերպության գործունեությանը և կառավարմանը վերաբերվող ցանկացած հարց վերջնական լուծելու իրավունք, բացառությամբ օրենքով նախատեսված դեպքերի։

4.2 Կազմակերպության հիմնադիրն իրավունք ունի.

* Հետ վերցնել իր կողմից Կազմակերպությանն ամրացված գույքը (այդ թվում՝ գույքի օգտագործման ընթացքում առաջացած անբաժանելի բարելավումները),
* Կասեցնել կամ ուժը կորցրած ճանաչել Կազմակերպության տնօրենի Հայաստանի Հանրապետության օրենսդրության պահանջներին հակասող հրամանները, հրահանգները, կարգադրություններն ու ցուցումները, կնքած պայմանագրերը,
* Վերահսկողություն իրականացնել Կազմակերպությանն ամրացված համայնքային սեփականություն հանդիսացող գույքի օգտագործման և պահպանության նկատմամբ,
* Հայցով դիմել դատարան՝ Օրենքի կամ սույն կանոնադրության պահանջների խախտմամբ կատարած խոշոր գործարքը անվավեր ճանաչելու նպատակով, օգտվել Օրենքով և կազմակերպության կանոնադրությամբ նախատեսված այլ իրավունքներից։

4.3 Կազմակերպության հիմնադիրը պարտավոր է՝

* Պահպանել Կազմակերպության բնականոն գործունեությունը,
* Չհրապարակել Կազմակերպության գործունեության վերաբերյալ գաղտնիք պարունակող տեղեկություններ,
* Կատարել Կազմակերպության նկատմամբ ստանձնած պարտավորությունները,
* Պահպանել սույն կանոնադրության դրույթները։

5**. ԿԱԶՄԱԿԵՐՊՈՒԹՅԱՆ ԳՈՒՅՔՆ ՈՒ ՇԱՀՈՒՅԹԸ**

5.1 Կազմակերպություը հանդիսանում է սեփականատեր՝

* Կազմակերպության հիմնադրի կողմից (հիմնադրման ժամանակ և հետագայում) սեփականության իրավունքով հանձնված գույքի,
* Կազմակերպության գործունեության հետևանքով արտադրած արտադրանքի և ձեռք բերած գույքի,
* Կազմակերպության սեփականության ներքո կարող է գտնվել ցանկացած գույք՝ բացառությամբ գույքի առանձին տեսակների, որոնք օրենքին համապատասխան չեն կարող պատկանել իրավաբանական անձանց,
* Կազմակերպության գույքի նկատմամբ սեփականության իրավունք ձեռք բերելու, իրավունքը դադարելու, գույքը տիրապետելու, օգտագործելու ու տնօրինելու առանձնահատկությունները, կապված գույքը կազմակերպության սեփականության պատկանելու հանգամանքի հետ, սահմանվում է միայն օրենքով։

5.2 Կազմակերպության հիմնադիրը Կազմակերպությանը սեփականության իրավունքով պատկանող գույքի նկատմամբ չունի իրավունքներ։

5.3 Կազմակերպության հիմնադիրը կարող է Կազմակերպությանն անժամկետ և անհատույց օգտագործման իրավունքով ամրացնել ցանկացած գույք։

Ամրացված գույքի օգտագործման արդյունքում Կազմակերպության ստացած եկամուտները Կազմակերպության սեփականությունն են։

Ամրացված գույքի օգտագործման ընթացքում առաջացած անբաժանելի բարելավումները հիմնադրի սեփականությունն են։

5.4 Կազմակերպության գույքի վրա կարող է բռնագանձում տարածվել միայն դատական կարգով։

5.5 Շահույթ ստանալու նպատակ չհետապնդող կազմակերպությունների համար սահմանված կարգով ու չափով հարկերը, և պարտադիր այլ վճարները կատարելուց հետո մնացած, սահմանված կարգով առաջացած մաքուր շահույթը Կազմակերպությունն օգտագործում է սույն կանոնադրությամբ նախատեսված նպատակների (կազմակերպության տեխնիկական հագեցվածության բարելավում, այդ թվում՝ հիմնական միջոցների ձեռքբերման ճանապարհով, Կազմակերպության աշխատանքային գործունեությունը ապահովող գույքի և նյութերի ձեռքբերում, գրականության ձեռքբերում, բրոշյուրների, գրքույկների, տեղեկագրերի հրապարակման կազմակերպում, պարգևատրումների, հավելավճարների և խրախուսման այլ միջոցներով Կազմակերպության աշխատակիցների սոցիալական պաշպանվածության բարձրացում, աշխատակիցների որակավորման բարձրացման նպատակով դասընթացների կազմակերպում կամ մասնակցություն կազմակերպված դասընթացներին և այլն) իրականացման համար։

Կազմակերպության շահույթի օգտագործման կարգը սահմանում է Հիմնադիրը։

**6. ԿԱԶՄԱԿԵՐՊՈՒԹՅԱՆ ԿԱՌԱՎԱՐՈՒՄԸ**

6.1 Կազմակերպության կառավարման մարմիններն են Կազմակերպության հիմնադիրը և տնօրենը։

6.2 Կազմակերպության կառավարման բարձրագույն մարմինը Կազմակերպության հիմնադիրն է, որն իրականացնում է Կազմակերպության ընդհանուր կառավարումը և որն ունի Կազմակերպության գործունեությանը և կառավարմանը վերաբերվող ցանկացած հարց վերջնական լուծելուիրավունք, բացառությամբ Օրենքով նախատեսված դեպքերի։

Կազմակերպության հիմնադիրն ապահովում է Կազմակերպության բնականոն գործունեությունը և պատասխանատվություն է սույն կանոնադրությամբ սահմանված գործունեության չկատարման կամ ոչ պատշաճ կատարման իրականացման համար։

6.3 Կազմակերպության հիմնադրի իրավասությանն են պատկանում.

1) Կազմակերպության կանոնադրության մեջ փոփոխությունների և լրացումների կատարումը, Կազմակերպության կանոնադրության հաստատումը նոր խմբագրությամբ,

2) Կազմակերպությանը սեփականության իրավունքով հանձնվող գույքի կազմի հաստատումը,

3) Կազմակերպությանն ամրացվող համայնքային սեփականություն հանդիսացող գույքի կազմի հաստատումը,

4) Կազմակերպության վերակազմակերպումը

5) Կազմակերպության լուծարումը

6) Կազմակերպության լուծարման հանձնաժողովի նշանակումը և լուծարման հաշվեկշիռների (լուծարման ամփոփիչ, լուծարման միջանկյալ և լուծարման հաշվեկշիռներ) հաստատումը,

7) Կազմակերպությունների հիմնադրումը,

8) Կազմակերպություններում մասնակցությունների մասին որոշումների ընդունումը,

9) Կազմակերպության կառավարման համակարգի սահմանումը, Կազակերպության տնօրենի նշանակումը, նրա լիազորությունների վաղաժամկետ դադարեցումը,

10) Կազմակերպության գործունեության վերահսկողության իրականացումը,

11) Կազմակերպության գործունեության առարկայի և նպատակների, այդ թվում՝ Կազմակերպության կողմից իրականացվող գործունեության տեսակների և ծրագրերի սահմանումը,

12) Կազմակերպության աուդիտն իրականացնող անձի հաստատումը,

13) Աուդիտի իրականացման որոշումն ընդունելը,

14) Կազմակերպության տարեկան ծախսերի, այդ թվում՝ արտաբյուջետային եկամուտների և ծախսերի նախահաշվի, հաստիքացուցակների հաստատումը,

15) Կազմակերպության տարեկան հաշվետվությունների, տարեկան հաշվապահական հաշվեկշռի հաստատումը,

16) Կազմակերպության շահույթի ու վնասների օգտագործման կարգի մասին որոշման ընդունումը,

17) Կազմակերպության մասնաճյուղերի, ներկայացուցչությունների և հիմնարկների աշխատանքի տարեկան արդյունքների հաստատումը,

18) Կազմակերպության գույքի օտարման և ձեռքբերման հետ կապված խոշոր գործարքներ (որոնց արժեքը, գործարքին փոխկապակակցված այլ գործարքների հետ միասին, գերազանցում է այդ գործարքների կատարելու մասին որոշման ընդունման օրվանը նախորդող եռամսյակի արդյունքներով սահմանված զուտ ակտիվների մեծության Զ-ը) կատարելուն համաձայնություն տալը,

19) Կազմակերպության առանձնացված ստորաբաժանումների և հիմնարկների ստեղծումը, գործունեության դադարեցումը, դրանց կանոնադրությունների հաստատումը,

20) Կազմակերպության ներքին գործունեությունը կարգավորող փաստաթղթերի (Կազմակերպության ներքին փաստաթղթեր) հաստատումը,

21) Ղեկավար պաշտոնատար անձանց աշխատանքի վարձատրման պայմանների որոշումը,Կազմակերպության Հիմնադիրն իրավունք ունի որոշումներ ընդունել նաև Օրենքով և սույն կանոնադրությամբ նախատեսված ցանկացած այլ հարցի շուրջ։

6.4 Կազմակերպության ընթացիկ, արտադրատնտեսական, ֆինանսական և այլ գործունեության ղեկավարումը իրականացնում է տնօրենը, որին նշանակում և ազատում է Հիմնադիրը, երեք տարի ժամկետով։ Մրցույթային կարգով կարող է նշանակվել բարձրագույն կրթություն ունեցող, Հայաստանի Հանրապետության գործունակ ցանկացած քաղաքացի, բացառությամբ Օրենքով նախատեսված դեպքերի։ Կազմակերպության և Կազմակերպության տնօրենի միջև աշխատանքային պայմանագիրը հիմնադրի անունից ստորագրվում է համայնքի ղեկավարի կողմից։ Պայմանագրում սահմանվում են տնօրենի իրավունքները, պարտականությունները, փոխհարաբերությունները Հիմնադրի հետ, նրա աշխատանքի վարձատրման պայմանները, պայմանագրի դադարման հիմքերը (այդ թվում՝ Օրենքով նախատեսված բոլոր հիմքերը), այլ դրույթներ, որոնք կողմերը կգտնեն անհրաժեշտ։

Տնօրենը լուծում է բոլոր հարցերը, բացի Կազմակերպության Հիմնադրի իրավասության վերաբերվող հարցերի։ Տնօրենը օրենքով, Հիմնադրի որոշումներով, աշխատանքային պայմանագրով, սույն կանոնադրությամբ իրեն վերապահված լիազորությունների շրջանակներում ղեկավարում է կազմակերպության գործունեությունը և կրում է պատասխանատվություն օրենքների, այլ իրավական ակտերի, Հիմնադրի որոշումների, սույն կանոնադրության, աշխատանքային պայմանագրի պահանջները չկատարելու կամ ոչ պատշաճ կատարելու համար։

Տնօրենը լրիվ գույքային պատասխանատվություն է կրում իր մեղքով Կազմակերպությանը, Հիմնադրին, պետությանը պատճառված վնասի համար, ընդ որում տնօրենի լիազորությունների դադարեցումը հիմք չէ պատճառված վնասը հատուցելու պարտականությունը չկատարելու։

Հիմնադրի անունից հանդես եկող պաշտոնատար անձը (Հայաստանի Հանրապետության Գեղարքունիքի մարզի Մարտունի համայնքի ղեկավարը) պարտավոր է օրենքով սահմանված կարգով լուծել վերը նշված վնասի փոխհատուցման հարցը, հակառակ դեպքում՝ նա կրում է լրիվ գույքային պատասխանատվություն։

Տնօրենի բացակայության դեպքում, Հիմնադրի գրավոր որոշման համաձայան, տնօրենի լիազորություններն իրականացնում է այլ անձ։

6.5 Կազմակերպության տնօրենը պետք է գործի բարեխղճորեն և ողջամիտ՝ ի շահ իր կողմից ներկայացվող Կազմակերպության։

Կազմակերպության տնօրենը իր իրավասության սահմաններում՝

1) Առանց լիազորագրի գործում է կազմակերպությունների անունից, ներկայացնում է նրա շահերը պետության, նրա մարմինների, այլ կազմակերպությունների և քաղաքացիների հետ հարաբերություններում, այլ պետություններում և միջազգային կազմակերպություններում,

2) Տնօրինում է կազմակերպության գույքը, այդ թվում ֆինանսական միջոցները,

3) Կնքում է պայմանագիր, այդ թվում է՝ աշխատանքային,

4) Կազմակերպում է կազմակերպության կառուցվածքային ստորաբաժանումների աշխատանքը՝ ապահովելով դրանց ներդաշնակ գործունեությունը,

5) Տալիս է լիազորագիր, այդ թվում՝ վերալիցենզավորման իրավունքով լիազորագիր,

6) Բանկում բացվում է հաշվարկային և այլ հաշիվներ,

7) Սահմանում է կազմակերպության կառուցվածքն ու կառուցվածքային տարաբաժանումների իրավասությունները,

8) Հաստատում է կազմակերպության առանձվացված ստորաբաժանումների և հիմնարկների կանոնադրությունը, նշանակում և ազատում է դրանց ղեկավարներին, տալիս է համապատասխան լիազորագրեր.

9) Ներկայացնում է հաստիքացուցակը հիմնադրի հաստատմանը,

10) Իր իրավասության սահմաններում արձակում է հրամաններ, հրահանգներ, տալիս է կատարման համար պարտադիր ցուցումներ և վեահսկում դրանց կատարումը,

11) Կատարում է աշխատանքի բաշխում իր աշխատողների միջև,

12) Սահմանված կարգով աշխատանքի է ընդունում և աշխատանքից ազատում Կազմակերպության աշխատակիցներին,

13) Աշխատակիցների նկատմամբ կիրառում է խրախուսման և կարգապահական պատասխանատվության միջոցներ,

14) Սույն կանոնադրության 6.3 կետի 1,4, 8, 11, 14, 16, 17, 19, 21 ենթակետերով սահմանված հարցերի մասին առաջարկություններ է ներկայացնում Հիմնադրին,

15) Իրականացնում է օրենքով, Հիմնադրի որոշումներով, սույն կանոնադրությամբ իրեն վերապահված կամ հիմնադրի կողմից տրված այլ լիազորություններ և հանձնարարություններ։

6.6 Կազմակերպության գործունեության նկատմամբ վերահսկողությունն իրականացնում է Հիմնադրի կողմից լիազորված անձը, օրենքով նախատեսված այլ պետական կառավարման մարմիններ։

Կազմակերպության տարեկան ֆինանսական հաշվետվության հավաստիությունը վերստուգելու համար Հիմնադիրն իրավունք ունի ամեն տարի ներգրավել Կազմակերպության, Կազմակերպության տնօրենի, գույքային շահերով չկապված արհեստավարժ վերստուգիչի՝ աուդիտորի (արտաքին աուդիտ)։

**7. ԿԱԶՄԱԿԵՐՊՈՒԹՅԱՆ ՄԱՍՆԱՃՅՈՒՂԵՐԸ ԵՎ ԵՐԿԱՅԱՑՈՒՑՉՈՒԹՅՈՒՆՆԵՐԸ**

Հայաստանի Հանրապետության տարածքում և նրանից դուրս Կազմակերպությունը չունի ճյուղեր և ներկայացուցչություններ։

**8. ԿԱԶՄԱԿԵՐՊՈՒԹՅԱՆ ՎԵՐԱԿԱԶՄԱԿԵՐՊՈՒՄԸ ԵՎ ԼՈՒԾԱՐՈՒՄԸ**

8.1 Կազմակերպությունը, նրա Հիմնադիրի որոշմամբ, կարող է կամովի վերակազմակերպվել կամ լուծարվել Հայաստանի Հանրապետության Քաղաքացիական օրենսգրքով սահմանված կարգով։

Կազմակերպությունը կարող է դատական կարգով վերակազմակերպվել կամ լուծարվել միայն օրենքով սահմանված դեպքերում և կարգով։

Եթե լուծարվող Կազմակերպության գույքի արժեքն անբավարար է պարտատերերի պահանջները բավարարելու համար, ապա այն կարող է լուծարվել միայն սնանկության հիմքով։

8.2 Կազմակերպությունն իրավունք ունի վերակազմավորվել հարյուր տոկոս համայնքային (Հայաստանի Հանրապետության Գեղարքունիքի մարզի Մարտունի համայնք) մասնակցությամբ կամ հիմնադրամի։

8.3 Կազմակերպության լուծարման դեպքում Կազմակերպության պարտատերերի պահանջները բավարարելուց հետո մնացած գույքն ուղղվում է Հայաստանի Հանրապետության Գեղարքունիքի մարզի Մարտունի համայնքի բյուջե։

8.4 Կազմակերպությունը համարվում է լուծարված, իսկ նրա գործունեությունը դադարած՝ այդ մասին իրավաբանական անձանց պետական գրանցամատյանում համապատասխան գրանցում կատարելու պահից։